Nóg n Icosa-raadslid van kinderverkragting aangekla – Oudtshoorn Online
Nóg n Icosa-raadslid van kinderverkragting aangekla	Borg vir Meshoa
Oudtshoorn. 6 Augustus 2012. 13h45.Werner Meshoa, ‘n Icosa-raadslid van Kannaland, is vanoggend uiteindelik op R3,000 borg vrygelaat nadat hy vroeër in hegtenis geneem is op ‘n klagte van statutêre verkragting.
Sy borgvoorwaardes sluit in dat hy nie naby die skool, waar hy ‘n departeméntshoof is (!) mag kom nie. Meshoa het vroeër sy saak probeer bevorder deur voor te gee dat hy die enigste onderwyser is wat die 15-jarige dogtertjie wat hom aankla kan onderrig en dat sy benadeel sou word in sy afwesigheid.
OO is nooit gretig om ‘n mening te weerhou nie, maar in hierdie geval gaan OO liefs bekhou. Want, so wrágtág, selfs ék, wat woordeskat as ‘n stokperdjie beoefen, het absoluut géén woorde hiervoor en hieroor nie.
Of altans, ek hét, maar ek sal dit liefs nie gebruik nie.
Op Versjok, die vierdie planeet van die ster Daquy af, in die vierde kwadrant van ‘n alternatiewe heelal tot die een waarin óns bestaan, is daar ‘n woord wat tersaaklik is: Wqxzzclpjqq.
Wat, in die kollektiewe naam van alle feëtjies, maak iemand soos Werner Meshoa in ‘n raad!?
En waar’s die ANC se Vroueliga nóú – dis een van júlle vriêdomoefmint se alliansievennote!
OO vermoed dat die Wes-Kaapse departement van onderwys (WKOD) nie vroeër oor hierdie geval ingelig is nie.
Toe die departement van die voorval verneem is Meshoa onmiddelik op verpligte verlof geplaas – maar hy kry nog sy salaris!
Die klaagster het ook ‘n tweede man van verkragting beskuldig – dié buurman verskyn volgende week in die hof.
Oudtshoorn. 31 Julie 2012. 06h10. een van Icosa se Kannaland-raadslede, Werner Meshoa, het vanoggend op calitzdorp in die hof verskyn op ‘n klag van statutêre verkragting.
Meshoa se baas, Jeffrey Donson, Icosa se “president”; burgemeester van Kannaland; en pappie van onse eie onderburgemeester, Vlancio Donson, is in Februsrie 2008 op ‘n soortgelyke klag skuldig bevind.
OO het Icosa se woordvoerder, Dawid Kampher, gistermiddag gebel.
OO het eers ‘n sms aan die twee Donsons gestuur en Kampher het daaroor gebel en gevra dat OO terugbel want Icosa se lugtyd het laag geloop.
OO het geweier en gevra dat ‘n verklaring ge-epos word.
Toe Kampher nie teen gistermiddag reageer nie, het OO toe wéér gebel. OO hrt gesê kampher moet opskud met die verklaring wat OO het nie tyd om te sukkel met klein politieke partytjies wie se leiers nie hulle hande van dogtertjies kan afhou nie.
‘n Heen-en-weerdery oor OO wat Icosa nie kan voorsê nie het gevolg, maar OO wou eintlik maar net weet of Meshoa al weggejaag is uit Icosa.
Natuurlik nie. Hy moet eers skuldig bevind word.
Ja, sê OO, maar wat sal dít help, synde “president Donson” inderdaad skuldig bevind is aan statutêre verkragting en stééds president is!
“Wat ís dit met Icosa se manne en dogtertjies?” wou OO weet.
OO het nou nie vreeslike verwagtinge van iemand soos Kampher nie en kon maar net lag vir die arme drommel. Bid jou aan jou woordvoerder vloek ‘n media-verteenwoordiger.
Om te dink die Suid-Kaapse politiek het karakters soos Donson snr en Meshoa in sy midde is gemoedsbekakkend.
Om te dink daar woon mense in die Suid-Kaap wat vir Icosa stém, is gemoedsverkragtend.
En dit lyk asof daar méér van Jeffrey Donson se soort in Icosa is.
Ag nee, mágtag!
← Impasse. Stalemate. Deadlock.Why are we waiting!? →	9 thoughts on “Nóg n Icosa-raadslid van kinderverkragting aangekla”	Joss says:	2012/08/07 at 07:23	Lyk my die Johnie kom op vir die vuilis wat hulle wellus op onskuldige vroue en kinders uithaal in die naam van apartheid. Johnie is jy trots om verbind te wees met leiers wat nie respek vir kinders het nie, sal jy jou kinders met veiligheid toevertrou aan so ‘n gemors om vir jou kinders ‘n opvoeding te gee, die slegste is dat hy van die ANC regering maandeliks ‘n salaris ontvang om kinders te molesteer in die naam van opvoeding – SKANDE. Ek stem saam hy hoort in die tronk waar die ander bandiete sy belustigheid kan behandel met terapie.
Polisieman says:	2012/08/06 at 18:11	Johny? Is jy nog daar? Smaak my OO het sy voet dwars in jou mond getrap.
investigative public says:	2012/08/06 at 16:15	Johnie, hierdie het absoluut niks met kleur te doen nie en jy weet dit
Al wat jy nou in n openbare forum gedoen het is om jou by mense te skaar wat veroordeeldes is of onder die valbyl van borgtog loop en dus jou eie opvoeding weggegee het. Uiters jammerlik en onvoorwaardelik.
Wil jy tog maar self in jou spaartyd vir die verkragte dogterjie se ouers gaan se wat jy op hierdie site kwytgeraak het en vir jou ondersteuning aan Meshoa.
Jy’s baie braaf en bekkig – wat as dit jou eie dogter was wat Meshoa bygekom het ou knaap ?
Jack says:	2012/08/01 at 07:19	Johnie – Is dit apartheid se skuld as ‘n vark ‘n kind verkrag, wys jou net waarvoor apartheid nog blameer sal word – plaas dat Donson en die mense soos hy hulle belustigheid by die huis los – sulke mense hoort in die tronk waar daar met hulle jagsheid gewerk kan word.
Red/Ed says:	2012/07/31 at 17:26	Donson is ‘n veroordeelde kinderverkragter; Meshua word aangekla van kinderverkragting… Ondersteun jy ooms wat dogtertjies bykom, Johnie!!?
Johnie says:	2012/07/31 at 17:17	Drewin jy is een van dai rasiste in die Suidkaap wat Naam Borde om ons Bruin leiers wil hang. Ek sal nie verbaas wees as jy een van die mense is wat agter die goed sit om ons bruinleiers te beswadder. Ek daag jou uit met jou grootbek en kamstige skoon handjies om in ‘n verkiesing te staan, as jy nie bereid is nie is jy niks anders as n skinderbek en ‘n lafaard!! Viva ICOSA!! Viva Donson!! Viva Meshoa!! Ons support jou in die tyd Meshoa!!!!
selvin says:	2012/07/31 at 11:33	En wie het hom verteenwoordig in die hof? Die advokaatjie van die Oos-Kaap.
Guardian says:	2012/07/31 at 09:46	Soos weereens bewys, die regerende party/e het geen respek vir die wet nie, want hul maak die wette, maar dit tel nie met hulle of hul party lede nie. Veral nie as dit by hooggeplaasdes kom nie.
investigative public says:	2012/07/31 at 09:00	Laat my dink, wat het die Donsons, Prins van Beaufort Wes en Conradie in gemeen ?